**UNITAT DIDÀCTICA 9: SALUT I HIGIENE PERSONAL**

**Nivell A2 (Bàsic 1 del consorci)**

**1 sessió de 2h**

**1 sessió d’1h**

**Objectius comunicatius**

Durant la unitat els aprenents desenvoluparan la capacitat de:

* Explicar els símptomes i signes de les malalties de forma oral i escrita
* Demanar material mèdic en una farmàcia de forma oral i escrita
* Parlar sobre els hàbits de salut de forma escrita i oral

**Objectius gramaticals**

* Aprendre lèxic sobre:
* els principals dispositius mèdics
* els diferents especialistes de la professió mèdica
* les parts principals del cos humà
* símptomes i signes de malalties
* hàbits de salut
* material mèdic
* Utilitzar la perífrasis d’obligació *haver de*
* Utilitzar el condicional del verb *voler*
* Utilitzar expressions de freqüència pel que fa a activitats
* Aprendre a utilitzar el tractament de *vostè* en singular

**Objectius socioculturals**

* Conèixer les funcions de cada dispositiu mèdic
* Conèixer el funcionament bàsic del sistema sanitari a Catalunya

**Gèneres discursius**

El diàleg i l’entrevista mèdica

**Continguts**

**Funcions lingüístiques i exponents**

* Descriure un mal físic: em fa mal, em trobo malament, tinc mal de…
* Descriure símptomes i signes: tenir picor, tenir febre, tenir tos, tenir mocs, estar marejat, tenir vòmits, estar encostipat
* Preguntar símptomes i signes mèdics: què et passa? què li passa?
* Descriure freqüència d’una activitat: cada dia, sovint, de vegades, un/dos/tres...cops al dia/setmana/mes… (per al tractament) , molt poc, quasi mai, mai
* Donar instruccions: has de prendre aquesta medicació, has de deixar el tabac/alcohol, has de fer repòs...
* Demanar un medicament/material mèdic a la farmàcia: voldria una recepta de…, voldria aquest medicament, voldria (material mèdic)...

**Nocions específiques**

* El cos, percepcions físiques i malalties
* Assistència sanitària: metges, hospitals, farmàcies, dispensaris

**Components gramaticals**

* **Morfologia:**

Condicional del verb voler en primera, segona i tercera persona del singular.

Perífrasi d’obligació *haver de* en primera, segona i tercera persona del singular.

Tractament de *vostè* en singular

* **Ortografia:**

Escriure correctament les expressions i paraules treballades durant la unitat.

* **Lèxic:**

Dispositius mèdics: CAP, Hospital, consultes externes, urgències, farmàcia

Parts del cos: cap, cara, ulls, nas, boca, dent, queixal, llavis, orelles, front, coll, braços, mans, espatlles, esquena, pit, panxa, melic, cuixes, cames, genolls, turmells, peus i ungles

Especialistes: metge de família, infermer, cardiòleg, oftalmòleg, pediatra, psiquiatre, ginecòleg, dentista.

Símptomes i signes: trobar-se malament, estar malalt, tenir mal de cap/panxa/coll..., tenir tos, mocs, febre, estar marejat, tenir picor. Malalties: grip, encostipat.

Material mèdic: pastilles, xarop, càpsules, pomada, termòmetre, tiretes, iode, gases, inhalador.

Hàbits de salut: menjar sa, fer exercici, fumar, fer activitats, sortir d’excursió.

**SEQÜÈNCIA D’ACTIVITATS**

**PRIMER DIA (2h)**

**Part 1: els dispositius mèdics i els professionals de la salut**

**Activitats orals**

**1. a**) **Coneixeu el nom d’aquests llocs?** (5 minuts, fitxa de dispositius mèdics)

*Aniré preguntant un a un, i que em diguin que és, ho escriuré a la pissarra, si no ho saben els explicaré què és i quina funció té*

* **A quin lloc aneu quan esteu malalts?**

**b) Coneixeu com funciona el sistema sanitari de Catalunya?** (5 minuts)

*Si em responen que sí. Preguntaré sobre la targeta del CatSalut, el CAP, les urgències, si coneixen els hospitals, si saben que les receptes estan subvencionades...*

*Si em responen que no explicaré que la sanitat a Catalunya és pública, però que també hi ha mútues privades. Pel fet d’estar empadronat ja tens la targeta sanitària (cobertura total). Amb aquesta tens assignat un CAP, i per tant un metge de capçalera i un infermer/a. Les urgències són universals. Tenim hospitals públics: Vall d’Hebron, Sant Pau, Clínic, Bellvitge, H. Mar, Can Ruti...Les receptes són subvencionades per l’estat (la majoria del que et prescriu el metge). Els jubilats i incapacitats no paguen.*

**c) Hi ha diferències amb el del vostre país? Comenteu-ho en grups de quatre. Després en veu alta expliqueu a quines conclusions heu arribat.** (5 minuts)

**2. Coneixeu el nom d’aquests professionals de la salut? En sabeu algun més?** (10 minuts, fitxa amb dibuixos d’especialistes)

*Els escric a la pissarra i els copien*

**TASCA INTERMÈDIA: per parelles, relaciona cada especialista amb la seva funció** ( 5 minuts, fotocòpies )

*Ho corregim entre tots.*

Infermera → controla la dieta, el pes, prepara la medicació.

Metge de família → és el metge de referència del CAP. Atén a les persones adultes.

Cardiòleg → Atén a les persones que tenen un problema al cor.

Pediatre → Atén als infants de 0 a 18 anys.

Oftalmòleg → Atén a persones que tenen un problema a la vista.

Ginecòleg → Atén a les dones que volen ser mares i a les embarassades.

Psiquiatre → Atén a les persones que tenen un problema de salut mental.

Dentista→ Atén a les persones que tenen un problema a les dents.

**Part 2: Les parts del cos**

**1. a) Aquí teniu una sèrie de *post-its* (25) on hi consten les parts del cos humà. Cadascú en tindrà un parell aproximadament. Cada alumne s’haurà d’aixecar i posar el *post-it* a la part corresponent del cos humà. Si no la sap, l’ajudarem entre tots.** (10 minuts, dibuix del cos humà a la pissarra per davant i per darrere, *post-its* )

*cabells, cap, cara, ulls, nas, boca, dents, queixal, llavis, orelles, front, coll, braços, mans,espatlla, esquena, pit, panxa, cul, cuixes, genolls, cames, turmells, peus i ungles.*

*Mentre anem omplint el dibuix els alumnes faran el mateix dibuix a la seva llibreta.*

1. **En parelles agafeu el vostre dibuix i heu de dir 5 parts del cos a la parella (no tindrà el dibuix), aquesta s’ha de tocar la part del cos corresponent. Cada part encertada és un punt. Després es canvien els papers. Guanya qui ha fet més punts.** ( 15 minuts)

(1 hora)

**Part 3: estem malalts**

1. **Practica aquests diàlegs de mostra amb els teus company. Fixa’t en les paraules subratllades.** ( 8 minuts, fotocòpia)

*Primer els llegeixo jo amb un altre alumne (faig jo la part subratllada)*. Vull que practiquin les estructures lingüístiques.

* Mama!
* Què passa?
* Em fa mal el coll
* Anem al pediatre!
* Hola Pere!
* Com estàs?
* Doncs em trobo malament
* Què et passa?
* Tinc mal de cap.
* Hola Joan!
* Hola maco!
* Com estàs?
* No gaire bé, tinc problemes de visió...
* Ostres!
* Demà vaig a l’oftalmòleg...

**2. Completa les frases.** ( 5 minuts, fotocòpia)

Què faig si...

* si vull tenir un fill → vaig al ginecòleg
* si tinc mal de coll → vaig al metge de família
* si em fa mal el queixal→ vaig al dentista
* si el meu fill es troba malament → vaig al pediatre
* si tinc un problema de cor -->vaig al cardiòleg
* si tinc un problema de vista → vaig a l’oftalmòleg
* si tinc un problema de salut mental → vaig al psiquiatre
* si vull baixar de pes → vaig a l’infermera

**3.**  **Ara practica aquest diàleg i posa-hi tu la informació que creguis convenient, segons el que hem treballat.** ( 8 minuts, fotòpia).

* Hola! Com estàs?
* em trobo malament
* Què et passa?
* Em fa mal…/Tinc mal de.../Tinc problemes de…
* Anem a…(decideixes on anar segons el tipus de mal)...

**4**. **Podem expressar els símptomes i signes d’una forma més específica. Posa el nom a cada dibuix**.(5 minuts, fotocòpia amb dibuixos de gent amb símptomes )

**5**.  **Ara, relaciona cada símptoma o signe, amb un consell mèdic (un enunciat pot tenir diferents consells).** ( 5 minuts, fotocòpia)

Què he de fer si…?

Tinc tos → He de prendre un medicament, he de beure aigua

Tinc febre → He de prendre un medicament, he de fer repòs

Tinc mocs→ He de prendre un medicament, he de beure aigua

Estic marejat→ He de fer repòs

Em pica molt alguna cosa→ M’he de posar una pomada

Estic encostipat → He de prendre un medicament, he de beure aigua

He d’evitar el tabac i l’alcohol, en totes val.

**6**. **Finalment aneu al metge perquè us trobeu malament. Practiqueu aquest diàleg amb una parella diferent.** (5 minuts, fotocòpies).

* Bon dia
* Bon dia
* Qué li passa?
* Estic encostipat
* Què té?
* Tinc tos, una mica de febre i mocs.
* Doncs ha de fer repòs i prendre aquestes pastilles 3 cops al dia.
* D’acord gràcies.
* De res. Que vagi bé.

*Explico que per tractar de vostè fem servir la tercera persona del singular. Recordo el quantificador “cop”.*

**TASCA INTERMÈDIA 2: a la consulta del metge** (15 minuts, fotocòpia)

**Ara practica tu amb la teva parella. Completa el text amb la informació de que hem treballat. Un cop assajat, el direu en veu alta.**

* Bon dia
* Bon dia
* Qué li passa?
* …... *(em trobo malament, em fa mal…, tinc mal de…)*
* Què té?
* …... *(estic marejat, tinc tos, tinc febre, tinc mocs, tinc picor a…, estic encostipat)*
* Doncs, …... *(ha de + consell mèdic)*
* D’acord gràcies.
* De res. Que vagi bé.

**Part 4: anem a la farmàcia i parlem de salut**

**1. Quins productes podem trobar en una farmàcia? Posa el nom a cada producte.** ( 5 minuts, fotocòpia amb productes de farmàcia)

*Que diguin i faig una llista, quan no en sàpiguen més passo un full amb dibuixos i en veu alta anem posant el nom a cada dibuix.*

1. **Ara vas a la farmàcia. Practica el diàleg amb el teu company** ( 5 minuts, fotocòpia)
* Bona tarda
* Bona tarda
* Voldria …(*material de farmàcia)*
* Aquí té
* Moltes gràcies
* Adéu

*Explico l’ús de voldria, més educat que vull.*

(2h)

**SEGON DIA (1h)**

1. **Fem memòria:**

**Comprensió oral**

**Posarem el vídeo de Damaris Gelabert “M’ha picat un mosquit” i tractarem d’identificar les parts del cos que surten a la cançó.** (10 minuts, ordinador, televisió i altaveus)

*Mentre posi el vídeo escriuré els topònims que hi apareixen. Al finalitzar la cançó, els demanaré que associïn cada topònim a la part del cos que ha aparegut a la cançó (rimen entre sí). Sí queda algun dubte, el puc tornar a posar un segon cop.*

https://www.youtube.com/results?search\_query=damaris+gelabert+mosquit

**Part 4: anem a la farmàcia i parlem de salut (continuació)**

**(expressió oral)**

**1. Mireu aquestes vinyetes sobre els hàbits de salut i comenteu amb el company què us suggereixen. Després posarem en comú les idees més rellevants.** (8 minuts, fotocòpia) 

**2. a) Ara llegim el diàleg per parelles i el practiquem.** (5 minuts, fotocòpia)

*Primer el llegiré jo amb un altre alumne, per tal que escoltin com sona.*

Antònia: Hola Maria

Maria: Hola, què tal?

Antònia: Et veig fantàstica

Maria: Doncs la veritat és que si!

Antònia: Què fas per estar així?

Maria: Doncs mira, cada dia faig exercici, faig tai-xi dos cops per setmana, vaig a un grup de costura 1 cop per setmana, i de tant en tant surto d’excursió!

Antònia: Oh, quina enveja! Jo quasi mai faig exercici, i surto molt poc. L’única cosa que faig és menjar sa.

Maria: Molt bé! Però, perquè enveja? Anima’t dona!

**b) Mireu les paraules subratllades. Són expressions de freqüència. Repassem-les de més a menys i omplim la taula.** (5 minuts, fotocòpia)

*Primer col·locarem les del text. Després els suggeriré si en saben alguna, si en falten, les diré jo.*

|  |  |
| --- | --- |
| Més freqüència Menys freqüència  |  |

**3. I tu, et cuides? Digues amb quina freqüència pràctiques els següents hàbits. Discuteix-ho amb el company.** (10 minuts, fotocòpia)

Menjar sa

Fer exercici

Anar d’excursió

Fumar

Beure alcohol

Fer activitats culturals

**TASCA FINAL** (30 minuts, fotocòpies)

**(expressió oral i escrita)**

**Has d’anar a un dispositiu mèdic perquè et trobes malament. Allà tens una entrevista amb el metge on parles del què et passa i dels teus hàbits de salut. Al sortir has de d’anar a la farmàcia a comprar el que t’ha receptat el metge. Exemplifica-ho amb un diàleg que duri 1-2 minuts, ha de constar de tres parts: conversa amb un amic, visita al metge i compra a la farmàcia. Us heu de preparar un guió per escrit tenir en compte tot el que hem treballat a la unitat.**

*Els escric les principals instruccions a la pissarra perquè ho tinguin en compte.*

**Un cop escrit el diàleg, el direu en veu alta davant d’una altra parella. Aquesta haurà de marcar una sèrie d’ítems que han d’aparèixer al diàleg. Podeu fer modificacions del diàleg si els companys marquen que hi falta un ítem.**

* **Expressar malestar ☐**
* **Dispositius mèdics ☐**
* **Especialistes ☐**
* **Part del cos ☐**
* **Malalties ☐**
* **Expressar mal ☐**
* **Hàbits de salut ☐**
* **Material de farmàcia ☐**

**Finalment, el professor corregirà el vostre guió tenint en compte l’ortografia i l’ús de les expressions treballades.**

(per fer el guió us podeu basar en l’exercici 3 de la part 1, la tasca intermèdia 2 i l’exercici 2 de la part 3)

**Exemple:**

* *Hola Joan!*
* *Hola Marta!*
* *Com estàs?*
* *Doncs no em trobo bé. Tinc vòmits i estic marejat.*
* *Doncs anem a urgències*
* *Hola bon dia!*
* *Bon dia!*
* *Què li passa?*
* *Estic marejat i tinc vòmits.*
* *Vostè fuma? I beu alcohol?*
* *No fumo, i bec un vas de vi al dia.*
* *D’acord, doncs ha de prendre aquests medicaments durant 1 setmana 2 cops al dia.*
* *Bon dia!*
* *Bon dia!*
* *Voldria aquest medicament de la recepta i unes tiretes.*
* *D’acord. Aquí té.*
* *Gràcies.*
* *De res!*